ახლგაზრდა ბანკირების პროგრამა - დასაქმების უნიკალური შანსი
2013-09-27 12:33 (Asia/Dubai)
სექტემბრიდან პროკრედიტ ბანკი იწყებს ახალგაზრდა ბანკირების მეშვიდე თაობის შერჩევას!
ახალგაზრდა ბანკირების პროგრამა საქართველოს ნებისმიერ კუთხეში მცხოვრებ დაინტერესებულ ახალგაზრდებს დასაქმების უნიკალურ შესაძლებლობას სთავაზობს. პროგრამა მოიცავს 6 თვიან ინტენსიურ კურსს საბანკო საქმისა და ფინანსების სფეროში, რომლის წარმატებით დასრულების შემდეგ საუკეთესო კანდიდატებს პროკრედიტ ბანკში პროფესიული განვითარებისა და კარიერის შექმნის შესაძლებლობა ეძლევათ. კურსის მსვლელობისას მონაწილეები იღებენ ყოველთვიურ სტიპენდიას, ხოლო რეგიონებიდან ჩამოსულ კანდიდატებს ბანკი დროებითი საცხოვრებლითაც უზრუნველყოფს.
პრეზენტაცია გაიმართება 4 ოქტომბერს, 16:00 საათზე, ილიას სახელმწიფო უნივერსიტეტის G კორპუსის 106 – ე აუდიტორიაში (გ. წერეთლის 2). იხილეთ ფაილი>>>

კონფერენცია ჟურნალისტიკის მიმართულების სტუდენტებისთვის
2013-09-30 15:22
16 ოქტომბერს, 09:30 საათზე, ილიას სახელმწიფო უნივერსიტეტის 101-ე აუდიტორიაში ( ა კორპუსი, ი. ჭავჭავაძის გამზ. 32) ჟურნალისტიკის მიმართულების სტუდენტებისთვის გაიმართება ორგანიზაციების the BBC Media Action, AFP Foundation და ევროკავშირის ერთდღიანი კონფერენცია, რომლის თემა მედია და კონფლიქტების მოგვარება იქნება.
კონფერეცია ჩატარდება აღმოსავლეთ ევროპის ჟურნალისტების დატრენინგების სამწლიანი პროგრამის ფარგლებში, რომელიც ,,ევროპის სამეზობლო ინიციატივის“ ნაწილია (http://www.enpi-info.eu/main.php?id=28613&id_type=1).

მომხსენებლები არიან:

ელჩი ფილიპ დიმიტროვი, ევროკავშირის დელეგაციის ხელმძღვანელი საქართველოში
მაქს დელანი, AFP ჟურნალისტი
ვანო ჩლამოვი, AFP ფოტოგრაფი
შოთა უტიაშვილი, GRASS
გიორგი გოგია, Human Rights Watch
ბექა ბეჯალიძე, Institute for War and Peace Reporting (ომის და მშვიდობის რაპორტინგის ინსტიტუტი)
რეგის ჯენტე, თავისუფალი ჟურნალისტი
პროფესორი ევგენი სლომინეროვი, პოლიტიკის მეცნიერებები
ონიკ კრიკორიან, თავისუფალი ფოტოგრაფი
ელიზაბეტ ოუვენი, კავკასიის სიახლეების რედაქტორი, ევრაზიანეტი (Eurasianet)

კონფერენცია დაიწყება 09:30 საათზე და გაგრძელდება 13:00 სთ- მდე, შემდეგ იქნება მსუბუქი ლანჩი და მასტერკლასი ფოტორეპორტაჟში, რომელიც დამთავრდება 16:00 საათზე.

"ილიაუნის სამეცნიერო პიკნიკი"
2013-10-02 12:32
ილიაუნის ყოველწლიური სამეცნიერო პიკნიკი თბილისობის ფარგლებში 5 ოქტომბერს, 11:00 საათიდან 20:00 სთ-მდე რიყეზე გაიმართება.
სამეცნიერო პიკნიკი ერთადერთი ღონისძიებაა საქართველოში, რომელიც ღია ცის ქვეშ მეცნიერების წახალისებისა და პოპულარიზაციის მიზნით იმართება. მისი მთავარი ამოცანაა ხალისიანი გზით წარმოაჩინოს თანამედროვე მეცნიერების მიღწევები, განსაკუთრებით საბუნებისმეტყველო დისციპლინებში.
სპეციალურ ადგილას გაშლილ კარვებში სამეცნიერო ჯგუფები საინტერესო ექპერიმენტებსა და ინტერაქციულ გამოფენას წარმოადგენენ. სამეცნიერო პიკნიკში მონაწილეობას სხვადასხვა უნივერსიტეტების პროფესორ-მასწავლებლები და სტუდენტები, საჯარო და კერძო სკოლების, სხვადასხვა ადგილობრივი და საერთაშორისო ორგანიზაციების, საელჩოების წარმომადგენლები იღებენ.
სამეცნიერო პიკნიკის ფარგლებში ილიას სახელმწიფო უნივერსიტეტის საინჟინრო ფაკულტეტი ახორციელებს სტუდენტურ პროექტს: „რობოტების თამაშები“. პროექტის ფარგლებში მოხდება სტუდენტების მიერ მომზადებული დისტანციური მართვადი რობოტების შეჯიბრება სისწრაფეში.

დისკუსია ნაციონალური მემკვიდრეობის საკითხებზე
2013-10-03 10:58
ხუთშაბათს, 3 ოქტომბერს, წიგნის მაღაზია ლიგამუსში (ჭავჭავაძის 32) პროექტი ”საქართველოს კულტურული სემანტიკა კავკასიასა და შავ ზღვას შორის” ფარგლებში გაიმართება დისკუსია ნაციონალური მემკვიდრეობის საკითხებზე.
განრიგი:
14.00 – Susanne Frank (HU) Translatio imperii: იმპერიული მემკვიდრეობის კონცეპტი.
15.00 – Giorgi Maisuradze (ZfL) საბჭოთა მემკვიდრეობა, როგორც ახალი ქართული ნაციონალური ნარატივის საფუძველი.
შესვენება
18.00 – Stefan Willer (ZfL) მემკვიდრეობა და მემკვიდრეობის გადაცემა: კულტურული გადაცემის კონცეფციები.
დისკუსია გაიმართება ინგლისურ ენაზე.

ევროპის ბიოქიმიკოსთა ვორქშოპი
2013-10-03 17:36
ამა წლის 8-9 ოქტომბერს ილიას სახელმწიფო უნივერსიტეტში (G კორპუსი, 106 – ე აუდიტორია, გ. წერეთლის 2, 09:00 საათი) ჩატარდება ევროპის ბიოქიმიკოსთა საზოგადოებების ფედერაციის მიერ მოწყობილი ვორქშოპი” სიცოცხლის შემსწავლელი მოლეკულური მეცნიერებების სწავლება”.
ღონისძიებაში მონაწილეობას მიიღებს ევროპის ბიოქიმიკოსთა საზოგადოებების ფედერაციის პრეზიდენტი იზრაელ პეხტი და ამ ფედერაციის საგანმანათლებლო კომიტეტის წევრები. ვორქშოფი მოლეკულური მეცნიერებების სწავლებების სხვადასხვა ასპექტებს დაეთმობა და ითვალისწინებს ლაბორატორიულ დემონსტრაციებსაც.

„ადამიანის უფლებათა სამართლის ქსელი“-ს პრეზენტაცია
2013-10-07 10:34
სამშაბათს, 8 ოქტომბერს, 12:00 საათზე, საქართველოს საკონსტიტუციო სასამართლოსა და ილიას სახელმწიფო უნივერსიტეტის ხელშეწყობით წიგნის მაღაზია “ლიგამუსში” „ადამიანის უფლებათა სამართლის ქსელი“-ს პრეზენტაცია გაიმართება.
ქსელის დამუძნებლები საკონსტიტუციო სასამართლოსა და ილიას სახელმწიფო უნივერსიტეტის ერთობლივი პროექტის, „საზაფხულო სკოლის“ კურსდამთავრებულები არიან.
„საზაფხულო სკოლას“, რომელიც 2007 წლიდან მოყოლებული ხორციელდება სხვადასხვა უნივერსიტეტის იურიდიული ფაკულტეტისა და სკოლის 150-მდე კურსდამთავრებული ჰყავს. ქსელის დამფუძნებელთა მიზანია საერთო ღირებულებების მქონე ახალგაზრდა იურისტებს შორის პროფესიული კავშირის შენარჩუნება, აკადემიური საქმიანობის ხელშეწყობა, სამართლებრივი რეფორმის პროცესში მათი ჩართულობის უზრუნველყოფა და ა.შ.
ღონისძიებაში მონაწილეობას მიიღებენ: საკონსტიტუციო სასამართლოს თავმჯდომარე გიორგი პაპუაშვილი, ილიას სახელმწიფო უნივერსიტეტის, სხვადასხვა არასამთავრობო ორგანიზაციების, უნივერსიტეტების, მედიისა და საერთაშორისო ორგანიზაციების წარმომადგენლები. ქსელის პრეზენტაციას ასევე დაესწრება სქართველოში ამერიკის შეერთებული შტატების საგანგებო და სრულუფლებიანი ელჩი მისი აღმატებულება ბ-ნი რიჩარდ ნორლანდი.

ფულბრაიტის პროგრამის პრეზენტაცია
2013-10-08 12:09
15 ოქტომბერს, 17:00 საათზე ილიას სახელმწიფო უნივერსიტეტის G კორპუსის 106-ე აუდიტორიაში (გ. წერეთლის 2) გაიმართება ფულბრაიტის პროგრამის პრეზენტაცია
http://georgia.usembassy.gov/resources/programs/exchange-programs/fulbright-program.html
ფულბრაიტის პროგრამა

წიგნის პრეზენტაცია
2013-10-08 15:21
11 ოქტომბერს, 16:00 საათზე ილიაუნის წიგნის მაღაზია “ლიგამუსში” (ი. ჭავჭავაძის გამზ. 32) გიწვევთ წიგნის „სუპერ საპრეზიდენტოდან საპარლამენტომდე: საკონსტიტუციო ცვლილებები საქართველოში“ პრეზენტაციაზე.
წიგნი გამოიცა ილიას სახელმწიფო უნივერსიტეტის მიერ კონრად ადენაუერის ფონდთან თანამშრომლობით. წიგნში შესულია შემდეგი ავტორების სტატიები: ავთანდილ დემეტრაშვილი, ვახუშტი მენაბდე, ლევან რამიშვილი, თინათინ ერქვანია, ბაკურ კვაშილავა, დავით ზედელაშვილი. წიგნს წინ უძღვის შესავალი გია ნოდიას და დავით აფრასიძის ავტორობით. პრეზენტაციის დროს საშუალება გექნებათ შეკითხვები დაუსვათ ავტორებს და მიიღოთ მონაწილეობა დისკუსიაში. შეხვედრის ბოლოს გათვალისწინებულია მცირე მიღება.

„ფსიქიატრია დღეს: საავადმყოფოს გარე სერვისები
2013-10-10 14:58
17 ოქტომბერს (09:30-17:00 საათი, 106 – ე საკონფერენციო დარბაზი, გ. წერეთლის 2) ორგანიზაცია “ხიდი დასავლურ და აღმოსავლურ ფსიქიატრიას შორის” (Bridging Eastern and Western Psychiatry) ინიციატივით გაიმართება კონფერენცია „ფსიქიატრია დღეს: საავადმყოფოს გარე სერვისები“.
Bridging Eastern & Western Psychiatry (BE&WP) წარმოადგენს პროფესიულ ორგანიზაციას, რომელიც დაარსდა 2002 წელს მარია ლუიზა ფიგუერასა (Maria Luisa Figueira) და მარიო დი ფიორინოს (Mario Di Fiorino) მიერ. ორგანიზაციის დამფუძნებელთა შორის არიან ასევე სტიპენდიანტები ფსიქიატრიისა და ფსიქოლოგიის დარგში, ძირითადად ევროპული უნივერსიტეტებიდან. ასოციაციის ძირითად მიმართულებას წარმოადგენს აკადემიური კვლევების ხელშეწყობა, აღმოსავლელ და დასავლელ ფსიქიატრებს შორის ურთიერთობების გაღრმავება პროფესიული თავისუფლების პრინციპების დაცვით. ორგანიზაცია „ხიდი დასავლურ და აღმოსავლურ ფსიქიატრიას შორის“ გამოსცემს ყოველწლიურ სამეცნიერო ჟურნალს ინგლისურ ენაზე.
კონფერენციაში მონაწილეობას მიიღებს ასევე სან-დიეგოს აფექტური აშლილობების საერთაშორისო ცენტრის ხელმძღვანელი ჰაგოპაკისკალი (Hagop Akiskal),რომელიც ცნობილია თავისი კვლევებით ბიპოლარული აშლილობებისა და ტემპერამენტის დარგში.
კონფერენციის ჩატარებას ქართული მხრიდან ხელს უწყობენ ორგანიზაციები:
საქართველოს ფსიქიატრთა ასოციაცია
გლობალური ინიციატივა ფსიქიატრიაში – თბილისი
ფსიქიკური ჯანმრთელობის საუნივერსიტეტო რესურს ცენტრი – ილიას სახელმწიფო უნივერსიტეტი.
იხილეთ პროგრამა>>>

საერთაშორისო კონფერენცია
2013-10-11 12:50
ამა წლის 12-19 ოქტომბერს, ილიას სახელმწიფო უნივერსიტეტი (G კორპუსი, 106-ე აუდიტორია, გ. წერეთლის 2) მასპინძლობს საერთაშორისო კონფერენცია „გარემოს ცვლილება და ადამიანის რეაქცია მეოთხეულ პერიოდში ხმელთაშუა ზღვის რეგიონში.“ კონფერენცია წარმოადგენს IGCP პროექტის #610-ის პირველ სამეცნიერო შეკრებას, რომელიც ტარდება იუნესკოს ეგიდით.
ილიას სახელმწიფო უნივერსიტეტთან ერთად კონფერენციის განხორციელებაში მონაწილეობას ღებულობენ კანადის ავალონიის გამოყენებითი მეცნიერების ინსტიტუტი, ოდესის სახელმწიფო უნივერსიტეტი, ზღვებისა და ოკეანეების საერთაშორისო ასოციაცია და სტამბოლის ტექნიკური უნივერსიტეტი.
კონფერენციის მიზანს წარმოადგენს შეაჯეროს გეოლოგიური, არქეოლოგიური, გარემოსა და ანთროპოლოგიური მონაცემები, რათა განსაზღვროს ადამიანის რეაქციები და შეგუების პირობები გარემოს ცვლილებასთან, მეოთხეულ პერიოდში ხმელთაშუა ზღვის „კორიდორში“. მიღებული ინფორმაცია უაღრესად მნიშვნელოვანია გარემოს მიმდინარე ცვლილებების გასააზრებლად და თანამედროვე ცივილაზაციის შემდგომი განვითარების პერსეპქტივების შესაფასებლად.
კონფერენციის მიზანია ხელი შეუწყოს აღნიშნულ რეგიონში გეოლოგიური, არქეოლოგიური და ანთროპოლოგიური კავშირების გაღრმავებას, მოცემული სფეროების მეცნიერთა შორის. კონფერენციაში მონაწილეობას ღებულობენ მსოფლიოს 15 ქვეყნის 70-ზე მეტი მეცნიერი.
კონფერენცია პირველად ტარდება საქართველოს რეგიონში, ხოლო შემდეგ წლებში გადაინაცვლებს აზერბაიჯანში, უკრაინაში, თურქეთში, და დასრულდება 2017 წელს ისრაელში.
კონფერენციის ძირითადი სესიები ჩატარდება ილიას სახელმწიფო უნივერსიტეტში, თბილისი, 2013 წლის 13-15 ოქტომბერს. სამეცნიერო-პრაქტიკული გასვლითი სემინარი ჩატარდება კონფერენციის ძირითად მომხსენებელთა მონაწილეობით საქართველოს სხვადასხვა რეგიონებში გეოლოგიური, არქეოლოგიური და ანთროპოლოგიური კავშირების გაღრმავებას, მოცემული სფეროების მეცნიერთა შორის. კონფერენციაში მონაწილეობას ღებულობენ მსოფლიოს 15 ქვეყნის 70-ზე მეტი მეცნიერი.
კონფერენცია პირველად ტარდება საქართველოს რეგიონში, ხოლო შემდეგ წლებში გადაინაცვლებს აზერბაიჯანში, უკრაინაში, თურქეთში, და დასრულდება 2017 წელს ისრაელში.
იხილეთ პროგრამა>>>

რა უნდა გავაკეთოთ, რომ ქართულმა დემოკრატიამ იმუშავოს
2013-10-16 12:56
ოთხშაბათს, 16 ოქტომბერს, 17:00 საათზე ილიას სახელმწიფო უნივერსიტეტში (A კორპუსი, 101 აუდიტორია) ევროპული ფონდის აღმასრულებელი დირექტორის იერჟი პომიანოვსკის საქართველოში ვიზიტთან დაკავშირებით ილიას უნივერსიტეტი და საქართველოში ევროკავშირის წარმომადგენლობა გიწვევთ დისკუსიაზე: რა უნდა გავაკეთოთ, რომ ქართულმა დემოკრატიამ იმუშავოს.
დისკუსია შეეხება დემოკრატიის განვითარებისთვის აუცილებელ პირობებს და ისეთ საკითხებს, როგორიცაა
კანონიერი წარმომადგენლობა: როგორ ახერხებენ პოლიტიკური პარტიები პირადი სიმპატიების, კოლექტიური ინტერესებისა და იდეოლოგიის შეთავსებას?
როგორ დავიცვათ ბალანსი უმრავლესობის მმართველობასა და უმცირესობების უფლებებს შორის: დემოკრატიის პირობებში გადაწყვეტილებას უმრავლესობა იღებს, მაგრამ სად არის ამ ძალაუფლების საზღვარი ინდივიდის თუ უმცირესობის წარმომადგენლებთან მიმართებაში?
ინსტიტუტები და საერთო სიკეთე: დემოკრატიაში მნიშვნელოვანია პროცესი და კომპრომისი, როდესაც მიღებული შედეგი არავისთვისაა იდეალური, მაგრამ ყველასთვის მისაღებია. როგორ შენდება სტაბილური დემოკრატიული ინსტიტუტები, რომელიც საერთო სიკეთეს ემსახურება.
დისკუსიის დროს მოხდება ამ და სხვა საკითხების განხილვა, საქართველოს გამოცდილების შედარება პოლონეთთან, რომელმაც კომუნისტური სისტემის დანგრევის შემდეგ რადიკალური ტრანსფორმაცია განიცადა და შეძლო სოციალური და პოლიტიკური დაძაბულობის განმუხტვა ძლიერი დემოკრატიული ინსტიტუტების მშენებლობის გზით.
დისკუსიაში მონაწილეობას მიიღებენ:
იერჟი პომიანოვსკი დემოკრატიის ევროპული ფონდის დირექტორია. ის იყო პოლონეთის საგარეო საქმეთა მინისტრის მოადგილე და სამინისტრროს გენერალური დირექტორი დემოკრატიზაციის და განვითარების საკითხებში. სტუდენტობაში იყო დემოკრატიული ოპოზიციის აქტიური წევრი კომუნისტური რეჟიმის წინააღმდეგ ბრძოლაში.
ოლივერ რაისნერს (მოდერატორი) აქვს გიოტინგენის უნივერსიტეტის დოქტორის ხარისხი საქართველოს თანამედროვე ისტორიაში. ის იყო ჰუმბოლტის პროგრამის ცენტრალური აზიის/კავკასიის პროგრამის კოორდინატორი, ევროკავშირის მიერ დაფინანსებული უმცირესობების სამოქალაქო ინტეგრაციის პროექტის მენეჯერი საქარველოში; დღეს ის პროექტის მენეჯერია ევროკავშირის წარმომადგენლობაში და აგრძელებს სამეცნიერო საქმიანობას.
ვაჟა სალამაძე ,,სამოქალაქო საზოგადოების ინსტიტუტის“ დამფუძნებელია.
თამარ ცოფურაშვილი ილიას სახელმწიფო უნივერსიტეტის ასოცირებული პროფესორი და სავლე წერეთელის სახელობის ფილოსოფიის ინსტიტუტის დირექტორის მოვალეობის შემსრულებელია.

ელექტრონული ბიბლიოთეკის პრეზენტაცია
2013-10-17 12:26
18 ოქტომბერს 18.00 საათზე ილიას სახელმწიფო უნივერსიტეტის სამართლის სკოლის სტუდენტებისა და ლექტორებისთვის გაიმართება სააპელაციო სასამართლოს ელექტრონული ბიბლიოთეკის პრეზენტაცია. მისამართი: ჭავჭავაძის გამზ. 32, A406 აუდიტორია.
დასწრება თავისუფალია

ელსას გაცნობითი სახის პრეზენტაცია
2013-10-17 13:01
2013 წლის 18 ოქტომბერს, 12:00 საათზე, ილიას სახელმწიფო უნივერსიტეტის წიგნის მაღაზია „ლიგამუსში“ (ი.ჭავჭავაძის გამზ. 32) ელსას გაცნობითი სახის პრეზენტაცია გაიმართება.
პრეზენტაციაზე დეტალურად იქნება განხილული ელსას საქმიანობა (სტუდენტთა გაცვლითი სამუშაო პროგრამა, შიდა დასაქმების პროგრამა, სემინარები, კონფერენციები, იმიტირებული პროცესები, დებატები და სხვა.) საქმიანობის მიმართულებები, უპირატესობები და პერსპექტივები. ასევე, ინფორმაცია, თუ როგორ ჩაერთონ სამართლის სკოლის სტუდენტები ელსას საქმიანობაში და გახდნენ აქტიური სტუდენტები.
დასწრება თავისუფალია

კომპანია
2013-10-17 13:54
18 ოქტომბერს, 16:00 საათზე, ილიას სახელმწიფო უნივერსიტეტის 106-ე საკონფერენციო დარბაზში (G კორპუსი, გ. წერეთლის 2) გაიმართება კომპანიის „სუფთა წყალი“ კონკურსის პრეზენტაცია : „ჩემთან ჩემი წყალია“.
პროექტის მიზანია, სტუდენტებს მისცეს საშუალება, თეორიულ ცოდნასთან ერთად გამოიყენონ და გამოიმუშაონ პრაქტიკული უნარ-ჩვევები.
კონკურსში მონაწილეობა შეუძლიათ ილიას სახელმწიფო უნივერსიტეტის სტუდენტებს და მაგისტრებს (სასურველია ბიზნესის სკოლის სტუდენტები და მაგისტრები). საპრიზო ფონდი 1500 ლარია.
მონაწილეობა უნდა მიიღონ გუნდებმა, რომელიც მინიმუმ 3(სამი) და მაქსიმუმ 5(ხუთი) წევრისგან დაკომპლექტდება;
თემის იდეა უნდა იყოს ორიგინალური, არ წარმოადგენდეს აქამდე არსებულ სხვა იდეის კოპირებას;
პროექტის თემა ძირითადად ატარებს თავისუფალ ხასიათს, თუმცა:
თემაში უნდა ფიგურირებდეს წყალი და ბრენდი ,,ბინული“, ასევე
რითი განსხვავდება გაფილტრული ქარხნული წესით ჩამოსხმული წყალი ონკანის წყლისაგან; რატომ უნდა დაიდგან კერძო პირებმა (ოჯახებმა) სახლში „ბინულის“ წყალი;
თემა უნდა ეხებოდეს 19-ლიტრიან ბოცებსა და დისპენსერებს;
გუნდების დარეგისტრირება უნდა მოხდეს 25 ოქტომბრამდე, თითოეულმა კონკურსანტმა უნდა გამოაგზავნოს შემდეგი ინფორმაცია: სახელი, გვარი, პირადობის დამადასტურებელი მოწმობის ასლი, სტუდენტის მობილურის ნომერი, ელექტრონული ფოსტის მისამართი, ფაკულტეტი, კურსი და სტუდენტობის დამადასტურებელი დოკუმენტი. ეს ინფორმაცია გამოგზავნილი უნდა იქნას შემდეგ მისამართზე: marketing@binuli.ge;
კონკურსის ფარგლებში facebook-ზე შეიქმნება შესაბამისი გვერდი, რომლის საშუალებითაც სტუდენტები მიიღებენ დამატებით ინფორმაციას;
დავალების მიღების შემდეგ სტუდენტებს მის შესასრულებლად მიეცემათ ერთი თვე;
დაჯილდოება გაიმართება 2013 წლის დეკემბერში, შეხვედრის დრო და ადგილი სტუდენტებს წინასწარ ეცნობებათ;
კომპანიას უფლება აქვს, შეისყიდოს და გამოიყენოს თემა, რომელიც ვერ მიიღებს საპრიზო ადგილს;
თუ არც ერთი თემა არ დააკმაყოფილებს მოთხოვნებს, უფლებას ვიტოვებთ, არ გათამაშდეს საპრიზო ადგილი;
თუ გუნდის წევრები შეიცვლებიან, ამის შესახებ უნდა გვაცნობონ წინასწარ;
,,ბინული“ იტოვებს უფლებას, გამოიყენოს მთლიანად ან ნაწილობრივ გამარჯვებული სარეკლამო სცენარის იდეა;
გამარჯვებულს გამოავლენს კომპეტენტური ჟიური, რომელიც დაკომპლექტდება ილია უნის ლექტორებით და კომპანია „სუფთა წყლის“ თანამშრომლებით.

უნიკინო 25 ოქტომბერს: ”ველურ პირობებში”
2013-10-18 17:08
პარასკევს, 25 ოქტომბერს, 18:00 საათზე, ილიას სახელმწიფო უნივერსიტეტის A 101 აუდიტორიაში, უნიკინოში ნაჩვენები იქნება შონ პენის ფილმი ”ველურ პირობებში” (2007).
მონაწილეობენ: ემილ ხირში, ქეთრინ კინერი, ჰელ ჰოლბრუკი, უილიამ ჰერთი, ვინს ვონი, ქრისტენ სთიუარტი, ჯენა მელოუნი, მარშა გეი ჰარდენი
თარგმანი : გიორგი ჩიკვაიძე

ლექცია ბაროკოს დროინდელ საკრავებზე
2013-10-21 16:51
ხუთშაბათს, 24 ოქტომბერს, 17:00 საათზე, ილიას სახელმწიფო უნივერსიტეტის წიგნის მაღაზის „ლიგამუსში“ ბაროკოს ეპოქის მუსიკის სპეციალისტი თაის ვან ბაარსელი (ნიდერლანდების სამეფო) წაიკითხავს ლექციას ბაროკოს დროინდელ საკრავებზე. ლექცია შეიცავს ვიდეო-ფილმების ჩვენებას.
თაის ვან ბაარსელი ბლოკ-ფლეიტისა და ადრინდელი მუსიკის სპეციალისტია. ის წლების მანძილზე ჟენევის კონსერვატორიის, ბრნოს უნივერსიტეტისა და ავსტრიის ფელდრიხ კონსერვატორიის ლექტორია. უკანასკნელი 25 წლის მანძილზე თაის ვან ბაარსელი მასტერ-კლასებს ატარებს მსოფლიოს სხვადასხვა ქვეყანაში, მათ შორის ავსტრიაში, გერმანიაში, ესპანეთში, შვეიცარიაში, ჩეხეთსა და სამხრეთ კორეაში.
წელს ის ილიას სახელმწიფო უნივერსიტეტის სტუმარია და ჩამოსულია ბაროკოს პერიოდის საკრავებზე ლექციებისა და მასტერ-კლასების ჩასატარებლად.

თაის ვან ბაარსელის მასტერ-კლასები
2013-10-21 16:53
პარასკევს, 25 ოქტომბერს, 18:00 საათზე, საქართველოს კომპოზიტორთა კავშირის საკონცერტო დარბაზში ბაროკოს ეპოქის მუსიკის სპეციალისტი თაის ვან ბაარსელი (ნიდერლანდების სამეფო) ჩაატარებს მასტერ-კლასს. მასტერ-კლასში მონაწილეობას მიიღებენ ილიას სახელმწიფო უნივერსიტეტის საბაკალავრო საფეხურის სტუდენტი ელისაბედ მამრაძე და დოქტორანტები ნათია ბერაია და დაჩი თაქთაქიშვილი.
თაის ვან ბაარსელი ბლოკ-ფლეიტისა და ადრინდელი მუსიკის სპეციალისტია. ის წლების მანძილზე ჟენევის კონსერვატორიის, ბრნოს უნივერსიტეტისა და ავსტრიის ფელდრიხ კონსერვატორიის ლექტორია. უკანასკნელი 25 წლის მანძილზე თაის ვან ბაარსელი მასტერ-კლასებს ატარებს მსოფლიოს სხვადასხვა ქვეყანაში, მათ შორის ავსტრიაში, გერმანიაში, ესპანეთში, შვეიცარიაში, ჩეხეთსა და სამხრეთ კორეაში.
წელს თაის ვან ბაარსელი ილიას სახელმწიფო უნივერსიტეტის სტუმარია და ჩამოსულია ბაროკოს პერიოდის საკრავებზე ლექციებითა და უნივერსიტეტის სტუდენტებთან მასტერ-კლასების ჩასატარებლად.

ვორქშოპი მულტილინგვურ განათლებაზე
2013-10-22 13:18
TEMPUS-DIMTEGU („მულტილინგვური განათლების პროგრამების შემუშავება და დანერგვა საქართველოს და უკრაინის უნივერსიტეტებში“, კოორდინატორი ნინო ჩუბინიძე) პროექტის ფარგლებში 2013 წლის 22-24 ოქტომბერს ილიას სახელმწიფო უნივერსიტეტში, აუდიტორიაში E207, გაიმართება ვორქშოპი მულტილინგვურ განათლებაზე, ზაარლანდის უნივერსიტეტის გერმანელი პროფესორების პროფ. დოქტ. კლაუდია პოლცინ-ჰაუმანის და დოქტ. ქრისტინა რაისნერის მონაწილეობით.
ვორქშოპში მონაწილეობას მიიღებენ ასევე საქართველოს დაად-ის ბიუროს ხელმძღვანელი დოქტ. ელისაბედ ფენორი (ლინგვისტი, მეორე ენის სწავლების და ენისა და საგნის ინტეგრირებულად სწავლების სპეციალიზაციით) და თბილისის გოეთეს ინსტიტუტის დირექტორის მოადგილე, გერლინდე მასუდი (სკოლამდელ ასაკში მეორე ენის სწავლების სპეციალისტი).
ვორქშოპი გაიმართება ტემპუსის პროექტის ფარგლებში აღჭურვილ მულტიმედია-ლაბორატორიაში E207, რომლის გახსნაც დაგეგმილია 22 ოქტომბერს, 13:30 საათზე.

ავსტრიული მუსიკის საღამო
2013-10-22 13:20
ხუთშაბათს, 24 ოქტომბერს 16.00 სთ. ილიაუნის ავსტრიული კულტურის ცენტრში გაიმართება ღონისძიება თემაზე ”ავსტრიელი კომპოზიტორები”, რომელიც მომზადდა რ. შუმანის სახ. ევროპულ სასწავლებელ “ანი–Zet”-თან თანამშრომლობის ფარგლებში.
საღამოს გაუძღვება მუსიკათმცოდნე მარიკა ჩიჯავაძე.
მისამართი: ილიას სახელმწიფო უნივერსიტეტის ავსტრიული ბიბლიოთეკა,
ქ. ჩოლოყაშვილის გამზ. 3/5, H-104.

დოქტორ მაკდონალდის ლექცია
2013-10-22 13:47
კვლევითი და კონსტრუქტივისტული მიდგომის გამოყენება ბუნებისმეტყველების სწავლებაში
დოქტორ მაკდონალდის ლექცია 14 ნოემბერს, 17.00 საათზე A 101-ე აუდიტორიაში.
ლექციაზე განხილული იქნება ბუნებისმეტყველების სწავლების ტრადიციული და კონსტრუქტივისტული მოდელები და ამ ორ მიდგომას შორის არსებული განსხვავებები. ასევე, შემოთავაზებული იქნება რჩევები, თუ როგორ უნდა მოხდეს ბუნებისმეტყველების ნებისმიერი საკითხის ადაპტირება გაკვეთილზე კვლევითი და კონსტრუქტივისტული მიდგომების კომბინირებით.
დოქტორი მაკდონალდი არის ასოცირებული პროფესორი და კათედრის ხელმძღვანელი, ფულბრაიტის სტიპენდიატი დეტროიტ მერსის უნივერსიტეტიდან (მიჩიგანი). უნივერსიტეტში მისვლამდე დოქტორი მაკდონალდი 20 წელი მოღვაწეობდა განათლების სფეროში როგორც მასწავლებელი და სკოლის ხელმძღვანელი, ასწავლიდა ბუნებისმეტყველების სწავლების მეთოდოლოგიას და პრაქტიკულ კვლევას მიჩიგანის სახელმწიფო უნივერსიტეტში. ასევე, იყო ონლაინ კურსების მასწავლებელი მიჩიგანის ვირტუალურ უნივერსიტეტში, რომელიც იყო საბაზო და საშუალო საფეხურის მოსწავლეეებისთვის განკუთნილი ონლაინ სკოლა მიჩიგანის შტატში.
დოქტორი მაკდონალდი დიდ ყურადღებას უთმობს საგანმანათლებლო პროფესიას და იმ ახალბედა მასწავლებლებს, რომლებსაც აქვთ მყარი საფუძველი და გამოცდილ მასწავლებლებს, რომლებიც არ წყვეტენ პროფესიულ ზრდას. იგი ხელმძღვანელობდა ბევრ ახალბედა მასწავლებლსთავისი კარიერის მანძილზე. 2005 წლის აპრილში, მიჩიგანის უნივერსიტეტის მიერ, მაკდონალდი აღიარებულ იქნა როგორც სამაგალითო პრაქტიკოსი პედაგოგი. ასევე, იგი დასახელდა მიჩიგანის 2008 წლის საუკეთესო ონლაინ მასწავლებლად. დოქტორი მაკდონალდი ასწავლის და მოხსენებებს აკეთებს ინგლისში, იაპონიაში, ჩინეთში, ბრაზილიაში და უკვე საქართველოშიც. დოქტორმა მაკდონალდმა, 2004 წელს, მიიღო აღმოსავლეთ მიჩიგანის უნივერსიტეტის განათლების დოქტორის ხარისხი.

ინფექციების ქიმიოთერაპია - საჯარო ლექცია
2013-10-23 10:11
7 ნოემბერს, 16:00 საათზე ილიას სახელმწიფო უნივერსიტეტის 106 – ე საკონფერენციო დარბაზში (G კორპუსი, გ. წერეთლის2) გლაზგოს უნივერსიტეტის პროფესორი ჰარი დე კონინგი გამართავს ლექციას “ინფექციების ქიმიოთერაპია: პრინციპები, მოქმედების გზები და რეზისტენტობის მიზეზები”.
ინფექციურ დაავადებებს ადამიანებში და ცხოველებში სხვადასხვა მედიკამენტებით მკურნალობენ. ხშირად, წამლები დაფუძნებულია ნივთიერებებზე, რომლებიც გამოყოფილია სხვა მიკროორგანიზმებიდან (მრავალი ანტიბიოტიკი), ზღვის ორგანიზმებიდან, მცენარეებიდან ან სხვა ბუნებრივი წყაროებიდან, მაგრამ ახლა იწარმოება ან სინთეზდება სუფთა სახითა და ხარისხის კონტროლის საშუალებით. ამგვარი მედიკამენტებით ინფექციების ან სიმსივნური დაავადებების მკურნალობას ქიმიოთერაპია ეწოდება, დაუმუშავებელი მცენარეული ექსტრაქტებით მკურნალობის საპირისპიროდ. ამ შემთხვევებში აქტიური კომპონენტი ცნობილია და მრავალ შემთხვევაში ისიც გარკვეულია, თუ როგორ მოქმედებს წამალი სამიზნე უჯრედებზე; ორგანიზმში შეჭრილი მიკროორგანიზმებისა თუ სიმსივნური უჯრედების განადგურებას იწვევს თუ მათ გამრავლებას აფერხებს.
ლექცია შეეხება ქიმიოთერაპიის მთავარ საფუძვლებს, ახალი მედიკამენტების შექმნის თვალსაზრისით. მოყვანილი იქნება მაგალითები როგორც ლექტორის გამოცდილებიდან, ისე ისტორიული პერსპექტივიდან. განსაკუთრებული ყურადღება დაეთმობა წამლის ტრანსპორტირების როლს: სატრანსპორტო ცილებს როგორც მასპინძელი, ისე სამიზნე უჯრედების მემბრანებში, რომლებიც პასუხისმგებელი არიან წამლების გავრცელებასა და გამოყოფაზე და, შესაბამისად, მეტაბოლიზმზე. სწორედ სატრანსპორტო ცილების ექსპრესიასა და სელექტიურობაში ცვლილებები წარმოადგენს ანტი-ინფექციური აგენტებისადმი რეზისტენტობის მთავარ ფაქტორს.

იმიტირებული საგადასახადო დავა - კონკურსი
2013-10-24 13:45
შემოსავლების სამსახური, საერთაშორისო დონორი და საკონსულტაციო ორგანიზაციების მხარდაჭერით, ატარებს შეჯიბრს სტუდენტებისთვის, იმიტირებული საგადასახადო დავის სახით. აღნიშნული საგანმანათლებლო პროექტი ყველა ფაკულტეტის, ბაკალავრიატისა და მაგისტრატურის სტუდენტისთვის არის გამიზნული (განსაკუთრებით იურიდიული,ეკონომიური, ბიზნესის ადმინისტრირების და ფინანსების მიმართულებისთვის). სტუდენტებს, ცოდინისა და გამოცდილების მიღებასთან ერთად, ექნებათ შესაძლებლობა სტაჟირება გაიარონ (დასაქმების პერსპექტივით) საერთაშორისო ორგანიზაციებში. ამომწურავი ინფორმაცია პროექტთან დაკავშირებით შეგიძლიათ იხილოთ მითითებულ ვერ-გვერდზე http://www.rs.ge/5707

აღნიშნული კონკურსის პრეზენტაცია გაიმართება 5 ნოემბერს, 16:00 საათზე, ა კორპუსის 101- ე აუდიტორიაში (ი. ჭავჭავაძის გამზ. 32)

უნიკინო 1 ნოემბერს: ”კილიმანჯაროს თოვლიანი მთა”
2013-10-25 16:12
პარასკევს, 1 ნოემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ჰენრი კინგის ფილმი ”კილიმანჯაროს თოვლიანი მთა” (1952).
მონაწილეობენ: გრეგორი პეკი, სუზან ჰეივარდი, ავა გარდნერი, რიჩარდ ალენი.
თარგმანი : თეკლე კაპანაძე.

სადისკუსიო შეხვედრა
2013-10-28 20:20
ოთხშაბათს, 30 ოქტომბერს, 19:00 საათზე, ილიას სახელმწიფო უნივერსიტეტის 106 საკონფერენციო დარბაზში გაიმართება სადისკუსიო შეხვედრა „შეუძლია თუ არა ქართული ეკონომიკის გამოცოცხლება სწორ მონეტარულ პოლიტიკას?
მონაწილეობენ:
ანდრეა ბუბულა – კოლუმბიის უნივერსიტეტის პროფესორი
არჩილ მესტვირიშვილი – საქართველოს ეროვნული ბანკის ვიცე-პრეზიდენტი
გიგა ბარბაქაძე – საქართველოს ეროვნული ბანკი
რეზო საყევარაშვილი – TV იმედის დირექტორი
პრეზენტაციები ჩატარდება ქართულ ენაზე. მონაწილეების პრეზენტაციების შემდეგ დამსწრე აუდიტორიისთვის გაიმართება კითხვა-პასუხის სესია.
საქართველოს ეკონომიკური ზრდის 2013 წლის მაჩვენებელი დაღმავალი მიმართულებით მიდის, რაც დღის წესრიგში აყენებს საკითხს იმასთან დაკავშირებით, თუ როგორ უნდა შეძლოს მთავრობამ ამ ტენდენციის შეჩერება. სწორი მონეტარული პოლიტიკა ერთ-ერთი ბერკეტია ზრდის სტიმულირებისთვის, მაგრამ კონკრეტულად რა უნდა გაკეთდეს? რა შეიძლება ისწავლოს საქართველომ იმ ქვეყნების გამოცდილებიდან, რომლებიც მსგავსი პრობლემების წინაშე იდგნენ? – სწორედ ამ და სხვა საკითხებს მიეძღვნება სადისკუსიო შეხვედრა.
ანდრეა ბუბულა კოლუმბიის უნივერსიტეტის საერთაშორისო ურთიერთობების სკოლის პროფესორია, სადაც იგი ეკონომიკური ანალიზის კურსს კითხულობს; აქვს მდიდარი საექსპერტო გამოცდილება გამოყენებითი ეკონომიკის, მაკროეკონომიკისა და ფინანსების მიმართულებით. მისი კვლევის სფერო მოიცავს საერთაშორისო სავალუტო ფონდებს და საპროცენტო განაკვეთების სხვაობებს განვითარებად ქვეყნებში. ის მუშაობდა მსოფლიო ბანკსა და საერთაშორისო სავალუტო ფონდში და იყო იელის უნივერსიტეტის საერთაშორისო ურთიერთობის მიმართულების თანამშრომელი. 2008 წელს მიიღო კოლუმბიის უნივერსიტეტის საპრეზიდენტო ჯილდო საუკეთესო სწავლებისათვის. პროფესორმა ბუბულამ ეკონომიკის მეცნიერებათა დოქტორის ხარისხი მიიღო კოლუმბიის უნივერსიტეტში, ასევე ფლობს რომის უნივერსიტეტის საპიენზას ბაკალავრისა და მეცნიერებათა დოქტორის ხარისხებს.
პროფესორი ბუბულა თბილისში ჩამოვიდა EWMI G-PAC-ის საჯარო პოლიტიკის ადმინისტრირების სამაგისტრო პროგრამის ფარგლებში, რომელიც ილიას უნივერსიტეტისა და კოლუმბიის უნივერსიტეტის მჭიდრო თანამშრომლობის შედეგია. EWMI G-PAC-ს აფინანსებს ამერიკის შეერთებული შტატების საერთაშორისო განვითარების სააგენტო (USAID) და ახორციელებს „აღმოსავლეთ დასავლეთ მართვის ინსტიტუტი“ (EWMI).

„ლირის თეატრის“ პრეზენტაცია
2013-10-28 20:28
6 ნოემბერს, 15:00 საათზე, წიგნის მაღაზია „ლიგამუსში“ (ი. ჭავჭავაძის გამზირი #32.) გაიმართება ილიას სახელმწიფო უნივერსიტეტის თანამედროვე ქართული თეატრის კვლევის ცენტრის მიერ მომზადებული კვლევითი ხასიათის ფილმის „ლირის თეატრი“ პრეზენტაცია, რომელიც სპექტაკლის პრემიერიდან 25 წლისთავს ეძღვნება.
რობერტ სტურუას „მეფე ლირი“ არა მარტო რუსთაველის თეატრის ერთ-ერთი მნიშვნელოვანი სპექტაკლია, არამედ შექსპირის ამ პიესის ერთ-ერთი ყველაზე საინტერესო ინტერპრეტაცია მეოცე საუკუნის მსოფლიო თეატრში. რობერტ სტურუას „მეფე ლირი“ კრიტიკოსებმა წინასწარმეტყველურ სპექტაკლად აღიარეს, რომელშიც რეჟისორმა 1987 წელს საბჭოთა კავშირის დაშლა იწინასწარმეტყველა.
კვლევითი ხასიათის ფილმში ამ სპექტაკლს, როგორც თეატრალურ-საზოგადოებრივ მოვლენას, რეპეტიციების პროცესსა და წარმატებას საერთაშორისო ასპარეზზე იხსენებენ რეჟისორი რობერტ სტურუა, მსახიობები: მარინა კახიანი, თათული დოლიძე, ჟანრი ლოლაშვილი, თეატრმცოდნეები მანანა გეგეჭკორი, მანანა თევზაძე, ლევან ხეთაგური და რუსთაველის თეატრის მიზეუმის გამგე ბელა ჭუმბურიძე.
ფილმის ავტორია ილიას სახელმწიფო უნივერსიტეტის თანამედროვე ქართული თეატრის კვლევის ცენტრის მკვლევარი, თეატრმცოდნე ლაშა ჩხარტიშვილი, რეჟისორია სალომე საღარაძე.
თანამედროვე ქართული თეატრის კვლევის ცენტრის მიერ მომზადებული ფილმი „ლირის თეატრი“ წარმოადგენს ერთგვარ მცდელობას დაამკვიდროს ტრადიცია უნივერსიტეტებში მკვლევარებმა და სამაგისტრო-სადოქტორო პროგრამების სტუდენტებმა პრაქტიკული დანიშნულება შესძინონ თავიანთ თეორიულ კვლევებს, სამაგისტრო და სადისერტაციო შრომებს.

შეხვედრა ნონა წოწორიასთან
2013-10-30 13:57
ხუთშაბათს, 31 ოქტომბერს, 18:30 სთ-ზე, ილიას სახელმწიფო უნივერსიტეტის წიგნის მაღაზია “ლიგამუსში”, კონსტიტუციური კვლევების ცენტრი მართავს შეხვედრა – დებატებს – ევროპის ადამიანის უფლებათა სასამართლოს მოსამართლე ნონა წოწორიასთან, თემაზე – ევროპის ადამიანის უფლებათა სასამართლოს წინაშე არსებული გამოწვევები. შეხვედრის დასასრული: 20:00 სთ.

საგზაო უსაფრთხოება - ჩემი სამყაროს პრეზენტაცია
2013-11-01 13:32
სამშაბათს 5 ნოემბერს, 11:00 საათზე, ილიას სახელმწიფო უნივერსიტეტის A 101 აუდიტორიაში (ჭავჭავაძის გამზირი #32) ფონდი „პარტნიორობა საგზაო უსაფრთხოებისათვის“ გიწვევთ პრეზენტაციაზე „საგზაო უსაფრთხოება და ჩემი სამყარო“.
პრეზენტაციის მიზანია ახალგაზრდები აქტიურად ჩაერთონ საგზაო უსაფრთხოების საკითხის განხილვაში და შემოგვთავაზონ თავიანთი ხედვა, თუ როგორ ვუპასუხოთ ამ გამოწვევას და საზოგადოებრივი ჯანდაცვის მზარდ პრობლემას.
დამადებითი კითხვების შემთხვევაში დაუკავშირდით :
მერი აბრამიშვილი
ტელ: 598359170
ელ-ფოსტა: meri.abramishvili@gmail.com

უნიკინო 8 ნოემბერს: ”McConKey”
2013-11-04 10:54
პარასკევს, 8 ნოემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება red bull media house-ის დოკუმენტური ფილმი “McConKey”.

ერაზმუს მუნდუსის გაცვლითი პროგრამა MID
2013-11-04 16:42
2013 წლის 4 ნოემბერს, 17:00 საათზე, ილიას სახელმწიფო უნივერსიტეტის A101 აუდიტორიაში (ჭავჭავაძის გამზ. # 32) გაიმართება Erasmus Mundus-ის მეორე აქტივობის პროექტის MID საინფორმაცი ოშეხვედრა.
შეგახსენებთ, რომ პრორგამა გულისხმობს ბაკალავრების, მაგისტრანტების, დოქტორანტების, პოსტდოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების შემდეგ უმაღლეს საგანმანათლებლო დაწესებულებებში:
ტურკუს უნივერსიტეტი, ფინეთი – გრანტის მფლობელი და კოორდინატორი
სალონიკის არისტოტელეს უნივერსიტეტი, საბერძნეთი
ბერლინის ჰუმბოლდტის უნივერსიტეტი, გერმანია
ალგარვეს უნივერსიტეტი, პორტუგალია
ბოლონიის უნივერსიტეტი, იტალია
ბორდოს უნივერსიტეტი 1, საფრანგეთი
დეუსთოს უნივერსიტეტი, ესპანეთი
ვილნიუსის უნივერსიტეტი, ლიტვა
ვარშავის ეკონომიკური სკოლა, პოლონეთი
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლების/კვლევის საფასურს.
განაცხადების მიღება ხდება ელექტრონულად.
კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა 2013 წლის 11 დეკემბერი, ხოლო დანართების გაგზავნის ბოლო დღე – 2013 წლის 18 დეკემბერი.
პროგრამის შესახებ დეტალური ინფორმაცია იხილეთ შემდეგ ბმულებზე:http://www.utu.fi/en/sites/mid/Pages/home.aspx
დამატებითი ინფორმაციისთვის მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
ტელ: 214 13 88
ელ-ფოსტა: mid@iliauni.edu.ge

ჟესტური ენის როლი ყრუთა განათლებაში
2013-11-06 12:33
14 ნოემბერს, 12:00 საათზე, ილიას სახელმწიფო უნივერსიტეტის ა კორპუსის 101-ე აუდიტორიაში (ი. ჭავჭავაძის გამზ. 32) მოეწყობა მრგვალი მაგიდა – ,,ჟესტური ენის როლი ყრუთა განათლებაში”. კონფერენციის მიზანია ყრუთა განათლების მიმართულებით არსებული პრობლემებისა და საჭიროებების გამოვლენა, საერთაშორისო გამოცდილების გაზიარება, რეკომენდაციების შემუშავება სამთავრობო სტრუქტურებისთვის, ჟესტური ენისთვის სტატუსის მინიჭების საკითხის განხილვა, ჟესტური ენის, როგორც ყრუთა კომუნიკაციის ერთადერთი საშუალების განვითარება და პოპულარიზაცია.
